ཀིརྟིའི་དགེ་རྩ་ཚོགས་པ་དང་ཀིརྟིའི་བྱེས་པ་གྲྭ་ཚང་ཐུན་མོང་ནས་གོ་སྒྲིག་གིས།༸རྗེའི་གསུང་དྲང་ངེས་ལེགས་བཤད་སྙིང་པོའི་དཀའ་གནད་ལ་ཆོས་བརྒྱུད་དང་སེར་སྐྱ་ཕོ་མོ་རིས་མེད་ཀྱི་མཁས་པའི་བགྲོ་གླེང་ཆེན་མོ་ཐེངས་དང་པོ།གནས་མཆོག་རྡོ་རྗེ་གདན་དུ་ཕྱི་ཟླ་༡༢ཚེས་༢༤ནས་ཉིན་གསུམ་རིང་འཚོགས་གཏན་ཁེལ་བའི་གསལ་བསྒྲགས་ཞུས་ཟིན་དེ་ལྟར་ཡང་།སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་ཕྱི་ལོ་༢༠༡༩ཟླ་༡ནང་གི་རྡོ་རྗེ་གདན་གྱི་གསུང་ཆོས་རྣམས་འདི་ལོའི་ཕྱི་ཟླ་༡༢པའི་ནང་སྔ་བསྣུར་གྱིས་གྲུབ་གནང་དགོས་པས།དྲང་ངེས་ལེགས་བཤད་སྙིང་པོའི་བགྲོ་གླེང་དེ་ཕྱི་ཟླ་༡༢ཚེས་༡༩ནས་དབུ་འཛུགས་དགོས་ཞེས་ཕྱི་ཟླ་༡༠ཚེས་༢༣ཉིན་དཔལ་ལྡན་དགའ་ལྡན་ཕོ་བྲང་ཡིག་ཚང་ནས་བཀའ་ཕེབས་པར་བརྟེན།སྔོན་མའི་དུས་ཚེས་དེ་ལ་འགྱུར་བ་ཕྲན་བུ་བཏང་སྟེ།ཕྱི་ཟླ་༡༢ཚེས་༡༩ནས་༢༡བར་དྲང་ངེས་ལེགས་བཤད་སྙིང་པོའི་བགྲོ་གླེང་ཆེན་མོ་འདི་བཞིན་སྔོན་འཆར་ལྟར་༸གོང་ས་༸སྐྱབས་མགོན་ཆེན་པོ་མཆོག་ཚོགས་མགོན་དུ་ཆིབས་བསྒྱུར་དང་བཅས་ཆོས་བརྒྱུད་རིས་སུ་མ་ཆད་པའི་མཁས་པའི་དབང་པོ་རྣམས་གདན་འཛོམས་ཏེ་འཚོགས་གཏན་ཁེལ་ཡོད་པ་ལགས་ན།དུས་ལྟར་ཕེབས་གནང་ཡོང་བ་ཞུ།ཀིརྟིའི་དགེ་རྩ་ཚོགས་པ་དང་ཀིརྟིའི་བྱེས་པ་གྲྭ་ཚང་ཐུན་མོང་གི་བགྲོ་གླེང་གོ་སྒྲིག་ཚོགས་ཆུང་ནས།